钦定古今图书集成/明伦汇编/氏族典/第190卷 > 萧阳阿
## 钦定古今图书集成/明伦汇编/氏族典/第190卷 > 萧阳阿

按《辽史萧阳阿传》，“阳阿字稍隐，端毅简严，识辽、汉字，
通天文相法。父卒，自五蕃部亲挽丧车至奚王岭，人
称其孝。年十九，为本班郎君，历铁林、铁鹞、大鹰三军
详稳。乾统元年，由乌古敌烈部屯田太保为易州刺
史，寻授武安州观察使，历乌古涅里顺义彰信等军
节度使，权知东北路统军使事。耶律郎不铎鲁斡等”
叛，坐不获首恶，免官。未几，权南京留守，卒。